Úradný vestník L 289 , 22/10/1988 S. 0001 - 0002

Fínske špeciálne vydanie: Kapitola 3 Zväzok 27 S. 0184

Švédske špeciálne vydanie: Kapitola 3 Zväzok 27 S. 0184



Nariadenie Rady (EHS) č. 3240/88 z 18. októbra 1988, ktorým sa mení a dopĺňa nariadenie (EHS) č. 2915/86 ustanovujúce socioštrukturálne ustanovenia uplatniteľné na poľnohospodárstvo na Kanárskych ostrovoch RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na Akt o pristúpení Španielska a Portugalska, najmä na jeho článok 25 ods. 3, so zreteľom na návrh Komisie, keďže nariadením (EHS) č. 2915/86 [1] sa socioštrukturálne opatrenia uplatniteľné na všetky regióny spoločenstva rozšírili na Kanárske ostrovy s cieľom prispieť k rozvoju ich poľnohospodárskych štruktúr; keďže, vzhľadom na ich mimoriadne nedostačujúce poľnohospodárske štruktúry, by sa na Kanárske ostrovy mali uplatňovať aj tieto opatrenia: program na podporu zastavenia poľnohospodárskych aktivít, prijatý nariadením (EHS) č. 1096/88 [2] a systém pomoci na podporu zakladania odbytových organizácii výrobcov v sektore ovocia a zeleniny a uľahčenie ich administratívnej činnosti, stanovený nariadením (EHS) č. 1035/72 [3], naposledy zmeneným a doplneným nariadením (EHS) č. 2238/88 [4]; keďže uplatňovanie uvedených socioštrukturálnych opatrení na Kanárske ostrovy je zlučiteľné so všeobecnými cieľmi spoločnej poľnohospodárskej politiky, PRIJALA TOTO NARIADENIE: Článok 1 Článok 1 ods. 1 nariadenia (EHS) č. 2915/86 sa týmto nahrádza takto: "1. Spoločné opatrenia zavedené: - nariadením Rady (EHS) č. 797/85 z 12. marca 1985 o zvyšovaní výkonnosti poľnohospodárskych štruktúr [5], naposledy zmeneným a doplneným nariadením (EHS) č. 1137/88 [6], - nariadením Rady (EHS) č. 355/77 z 15. februára 1977 o spoločných opatreniach na zlepšenie podmienok, za ktorých sa spracúvajú a uvádzajú na trh poľnohospodárske výrobky a produkty rybolovu [7], naposledy zmeneným a doplneným nariadením (EHS) č. 1760/87 [8], - nariadením Rady (EHS) č. 1360/78 z 19. júna 1978 o odbytových organizáciách a výrobcov a ich združeniach [9], naposledy zmeneným a doplneným nariadením (EHS) č. 1760/87, - nariadením Rady (EHS) č. 1096/88 z 25. apríla 1988, ktorým sa ustanovuje program spoločenstva na podporu zastavenia poľnohospodárskych aktivít [10], - a článkami 13, 14 a 36 nariadenia Rady (EHS) č. 1035/72 z 18. mája 1972 o spoločnej organizácii trhu s ovocím a zeleninou [11], naposledy zmeneného a doplneného nariadením (EHS) č. 2238/88 [12], sa uplatňujú na Kanárske ostrovy." , Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 18. októbra 1988 Za Radu predseda Y. Pottakis [1] Ú. v. ES L 272, 24.9.1986, s. 4. [2] Ú. v. ES L 110, 29.4.1988, s. 1. [3] Ú. v. ES L 118, 20.5.1972, s. 1. [4] Ú. v. ES L 198, 26.7.1988, s. 1. [5] Ú. v. ES L 93, 30.3.1985, s. 1. [6] Ú. v. ES L 108, 29.4.1988, s. 1. [7] Ú. v. ES L 51, 23.2.1977, s. 1. [8] Ú. v. ES L 167, 26.6.1987, s. 1. [9] Ú. v. ES L 166, 23.6.1978, s. 1. [10] Ú. v. ES L 110, 29.4.1988, s. 1. [11] Ú. v. ES L 118, 20.5.1972, s. 1. [12] Ú. v. ES L 198, 26.7.1988, s. 1. --------------------------------------------------